Københavns Adresseavis, 1837-12-30
En ung sædelig, og i enhver Henseende ordentlig Pige, som foruden at være vant til med Orden at udrette alle indvendige huuslige Sysler ogsaa med Paalidelighed kan omgaaes Syge, da hun fire Aar, hos et Herskab, har opvartet en Syg, til sammes Tilfredshed indtil dens Død, hvorom de paalideligste Anbefalinger fremlægges, søger Condition. Reflecterende ville behageligst lade aflægge en Billet paa Adressecomptoiret, mrk. Troskab Nr. 14.